उत्तराखंड: CM ने कहा- गलती मानकर माफी मांग लें बागी MLA, सरकार पर खतरा नहीं - Rebel congress mlas of uttarakhand to meet amit shah today - AajTak
उत्तराखंड: CM ने कहा- गलती मानकर माफी मांग लें बागी MLA, सरकार पर खतरा नहीं
उत्तराखंड विधानसभा स्पीकर गोविंद सिंह कुंजवाल ने कांग्रेस के 9 बागी विधायकों को दल-बदल कानून के तहत नोटिस दिया है. इसके पहले स्पीकर के साथ सीएम हरीश रावत और संसदीय कार्यमंत्री इंदिरा हृदयेश ने हाई लेवल की मीटिंग की. रावत ने इसके बाद कहा कि सरकार बहुमत साबित कर सकती है.
उत्तराखंड सरकार की मुश्किलें जारी
नई दिल्ली, 19 मार्च 2016, अपडेटेड 20 मार्च 2016 10:52 IST
उत्तराखंड कांग्रेस में बगावत का सामना कर रहे मुख्यमंत्री हरीश रावत को राज्यपाल ने 28 मार्च तक बहुमत साबित करने को कहा है. हरक सिंह रावत की अगुवाई में कांग्रेस विधायकों के एक गुट के बगावत के बावजूद हरीश रावत ने दावा किया है कि बहुमत उनके साथ है और बीजेपी के कई बागी विधायक उनके संपर्क में हैं.
उधर हरक सिंह रावत ने दावा किया है कि कांग्रेस के 13 विधायक उनके साथ हैं. विधानसभा में बीजेपी के 28 विधायक हैं. कांग्रेस के बागी विधायक बीजेपी के साथ खड़े हैं. इससे पहले, मुश्किलों में घिरी उत्तराखंड सरकार के बागी विधायक देर रात बीजेपी के विधायकों के साथ गुड़गांव पहुंचे. शनिवार को उन सबके बीजेपी अध्यक्ष अमित शाह से मिलने की योजना है. बीजेपी ने नेता श्याम जाजू ने कहा कि राज्यपाल के पास गाए 35 विधायकों में 26 बीजेपी के और 9 कांग्रेस के हैं. ये विधायक राष्ट्रपति के सामने भी परेड के लिए जा सकते हैं.
बागी विधायकों को दल-बदल का नोटिस
उत्तराखंड विधानसभा स्पीकर गोविंद सिंह कुंजवाल ने कांग्रेस के 9 बागी विधायकों को दल-बदल कानून के तहत नोटिस दिया है. इसके पहले स्पीकर के साथ सीएम हरीश रावत और संसदीय कार्यमंत्री इंदिरा हृदयेश ने हाई लेवल की मीटिंग की. रावत ने इसके बाद कहा कि सरकार बहुमत साबित कर सकती है. बागी विधायकों को गलती मानकर माफी मांगने की मोहलत दी गई है. शनिवार शाम 7:30 बजे वह राज्यपाल केके पॉल से मुलाकात करेंगे. कांग्रेस विधायक रेखा आर्य ने जारी संकट पर कहा कि पार्टी पूरे हालात पर नजर रख रही है. सही वक्त पर जरूरी कार्रवाई की जाएगी.
#Flash #Uttarakhand Assembly Speaker GS Kunjwal issues notice under anti-defection law to 9 rebel Congress MLAs.
#Flash Uttarakhand CM Harish Rawat to meet Uttarakhand Governor K. K. Paul at 7:30 PM this evening.
बीजेपी पर केजरीवाल का हमला
इस बीच दिल्ली के सीएम अरविंद केजरीवाल ने उत्तराखंड सरकार के संकट को लेकर बीजेपी पर हमला बोला है. केजरीवाल ने शनिवार सुबह ट्वीट कर बीजेपी को सबसे भ्रष्ट, देशद्रोही और सत्ता की भूखी पार्टी करार दिया है. उन्होंने कहा कि अरुणाचल के बाद उत्तराखंड में भी बीजेपी खुले तौर पर हॉर्स ट्रेडिंग कर रही है.
Brazen horse trading-first Arunachal now Uttarakhand. BJP proving to be most corrupt, deshdrohi n power hungry party https://t.co/vNTpy7T2xE
— Arvind Kejriwal (@ArvindKejriwal) March 19, 2016
बहुगुणा ने कहा- बर्खास्त हो रावत सरकार
शुक्रवार रात को उत्तराखंड के राज्यपाल केके पॉल से मुलाकात के बाद कांग्रेस के बागी विधायक और बीजेपी विधायक गुड़गांव के एक होटल पहुंच गए हैं. वे सभी बीजेपी अध्यक्ष अमित शाह से मिलने वाले हैं. इसके पहले उत्तराखंड के पूर्व सीएम विजय बहुगुणा ने कहा कि उन्हें हैरत है कि अभी तक हरीश रावत ने अपने पद से इस्तीफा क्यों नहीं दिया है. उन्हें नैतिक आधारों पर इस्तीफा दे देना चाहिए था. उन्होंने हरीश रावत सरकार को बर्खास्त किए जाने की मांग की.
चुनाव लड़ने या सरकार बनाने के लिए बीजेपी तैयार
उत्तराखंड में चल रहे सियासी घमासान पर बीजेपी के महासचिव कैलाश विजयवर्गीय ने कहा कि हरीश रावत सरकार बहुमत में नहीं रही. अब उन्हें सत्ता में रहने का कोई अधिकार नहीं है. 35 विधायक दिल्ली आकर बीजेपी अध्यक्ष अमित शाह से मिलना चाहते हैं. विजयवर्गीय ने कहा कि उत्तराखंड में हम सरकार बनाने के लिए भी तैयार हैं और चुनाव लड़ने के लिए भी.
Hum chunaav ke liye bhi tayaar hain, aur sarkaar banane ke liye bhi-Kailash Vijayvargiya,BJP #Uttarakhand pic.twitter.com/WfyrO2AKcp
रावत सरकार के पास बहुमत नहीं
बीजेपी नेता श्रीकांत शर्मा ने कहा कि उत्तराखंड में कांग्रेस सरकार को बर्खास्त करना चाहिए. उनके पास बहुमत नहीं है. वहीं कांग्रेस से बीजेपी में आए सतपाल महाराज ने कहा कि उत्तराखंड के विधायक के साथ हम अमित शाह से मिलने जाएंगे.
MLAs are here in Delhi, we will go the President and talk about it(Uttarakhand political Crisis)-Satpal Maharaj,BJP pic.twitter.com/KsITTPRGV7
Congress Govt in Uttarakhand must be dismissed immediately. Majority is not with Harish Rawat ji-Srikant Sharma,BJP pic.twitter.com/qsEGEAaHQp
राज्यपाल के सामने बीजेपी विधायकों की परेड
बीजेपी ने भी हरीश रावत का इस्तीफा मांगा है. पूर्व सीएम और बीजेपी नेता रमेश पोखरियाल निशंक ने कहा कि रावत सरकार अल्पमत में आ गई है और सीएम को इस्तीफा देना चाहिए. बीजेपी के विधायकों ने शुक्रवार शाम को राज्यपाल से मिलकर सरकार बनाने का दावा पेश किया. बीजेपी के समर्थन में 35 विधायकों की देर रात राज्यपाल के सामने परेड भी कराई.
बीजेपी के साथ आए हरक सिह रावत
इससे पहले कांग्रेस के बागी विधायकों के नेता हरक सिंह रावत ने कहा था कि वे बीजेपी विधायकों के साथ राज्यपाल से मिलने जा रहे हैं. बाद में हरक सिंह रावत ने हरीश रावत मंत्रिमंडल से अपना इस्तीफा भी दे दिया. 70 सदस्यीय विधानसभा में कांग्रेस के 36 विधायक हैं जिनमें से 11 के बगावत की बात कही जा रही है. बसपा के भी एक विधायक ने विरोध दर्ज कराया है. विधानसभा में बीजेपी के 28 विधायक हैं.
रावत को भरोसा- सुलझा लेंगे मामला
मुख्यमंत्री हरीश रावत ने कहा कि उनके लिए सबसे पहले उत्तराखंड का हित है. वह किसी के दबाव में झुकेंगे नहीं. रावत ने बीजेपी पर आरोप लगाया कि उनकी सरकार को अस्थिर करने के लिए बीजेपी पानी की तरह पैसा बहा रही है. उन्होंने कहा कि जहां तक बहुमत की बात है तो पहले मेरी सरकार के खिलाफ अविश्वास प्रस्ताव लाया जाए. रावत ने दावा किया कि बीजेपी के 5 विधायक हमारे संपर्क में हैं.
विधानसभा का बजट सत्र स्थगित
उत्तराखंड विधानसभा के बजट सत्र में हंगामे के सदन को 28 मार्च तक के लिए स्थगित कर दिया गया है. कांग्रेस के विधायकों ने हरक सिंह रावत की अगुवाई में हरीश रावत सरकार के खिलाफ बगावत की है. बागियों में हरक सिंह रावत, बिजय बहुगुणा, सुबोध उनीयाल, अमृता रावत, शैला रानी रावत, प्रदीप बत्रा, कुंवर प्रणव सिंह चैंपियन, शैलेंद्र मोहन सिंघल, उमेश शर्मा काऊ और दो अन्य विधायकों के नाम सामने आ रहे हैं.
उत्तराखंड: CM ने बागियों को मनाया
उत्तराखंड में BJP ने सरकार बनाने का दावा पेश किया
CM रावत पर लगाया भ्रष्टाचार का आरोप